b'\n_START_ARTICLE_\nAllgemeine Deutsche Biographie\n_START_PARAGRAPH_\nAllgemeine Deutsche Biographie (ADB) er et biografisk oppslagsverk i 56 bind som den historiske kommisjonen i Bayerische Akademie der Wissenschaften utgav i \xc3\xa5rene 1875\xe2\x80\x931912 (ettertrykk 1967\xe2\x80\x931971) under redaksjonell ledelse av Rochus Freiherr von Liliencron. ADB omfatter omtrent 26.500 personer d\xc3\xb8d f\xc3\xb8r \xc3\xa5r 1900 som var virksomme i det tyske spr\xc3\xa5komr\xc3\xa5det. I tillegg kommer Nederland inntil \xc3\xa5r 1648._NEWLINE_I mai 2003 ble Elektronische Allgemeine Deutsche Biographie (E-ADB) utgitt. Grunnlaget er innscannede sider av ADB og kan leses kostnadsfritt p\xc3\xa5 Internett._NEWLINE_I august 2005 begynte man \xc3\xa5 legge inn teksten i Allgemeine Deutsche Biographie p\xc3\xa5 tysk Wikisource. Fra november 2008 forel\xc3\xa5 alle ADB-artiklene digitalisert ved hjelp av et tekstgjenkjenningsprogram, og korrekturleses samt knyttes opp mot artikler p\xc3\xa5 Wikipedia, oppf\xc3\xb8ringer i PND og for forfattere med eventuelle tekster p\xc3\xa5 Wikisource.'